Държавен вестник, бр. 85, 2016 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  85
§ 6. В двудневен срок от влизането в сила 
на този закон Централната избирателна ко­
мисия определя в съответствие с него места 
в държавите – членки на Европейския съюз, 
в които ще се образуват избирателни секции, 
и техния брой във всяко място. Въз основа 
на решението на Централната избирателна 
комисия ръководителите на дипломатическите 
или консулските представителства образуват 
незабавно избирателните секции. Централната 
избирателна комисия назначава незабавно 
секционните избирателни комисии по реда 
на чл. 102 – 105. 
§ 7. Законът влиза в сила от деня на обна­
родването му в „Държавен вестник“.
Законът е приет от 43-то Народно събра­
ние на 26 октомври 2016 г. и е подпечатан с 
официалния печат на Народното събрание.
За председател на Народното събрание:  
Димитър Главчев
8597
КОНСТИТУЦИОНЕН СЪД
ОПРЕДЕЛЕНИЕ № 6 
от 25 октомври 2016 г.
по конституционно дело № 11 от 2015 г.
Конституционният съд в състав: Борис 
Велчев – председател, членове: Цанка Цан­
кова, Стефка Стоева, Румен Ненков, Кети 
Маркова, Георги Ангелов, Анастас Анастасов, 
Гроздан Илиев, Мариана Карагьозова-Фин­
кова, Константин Пенчев, Филип Димитров, 
Таня Райковска, при участието на секретар-
протоколиста Гергана Иванова разгледа в 
закрито заседание на 25 октомври 2016 г. 
конституционно дело № 11/2015 г., докладвано 
от съдията Анастас Анастасов.
Делото е образувано на 21 декември 2015 г. 
по искане на главния прокурор на Република 
България за обявяване на несъответствие на 
разпоредбите на чл. 95а, ал. 1 и 2 от Закона 
за Министерството на вътрешните работи 
(обн., ДВ, бр. 53 от 27 юни 2014 г.; посл. изм. 
и доп., бр. 81 от 14 октомври 2016 г.) с разпо­
редби на международните договори, по които 
България е страна, а именно – чл. 9, т. 1, 2 
и 4 от Международния пакт за граждански и 
политически права (ДВ, бр. 43 от 28.05.1976 г.) 
и чл. 5, т. 1, буква „е“ и т. 4 от Конвенцията 
за защита на правата на човека и основните 
свободи (ДВ, бр. 80 от 2.10.1992 г., посл. изм., 
бр. 38 от 21.05.2010 г.).
Оспорената разпоредба на чл. 95а, ал. 1 и 2 
от Закона за Министерството на вътрешните 
работи (ЗМВР) касае правото на полицей­
ските органи с разрешение от прокурор да 
настаняват лица, които водят скитнически 
живот или се занимават с просия, в домове 
за временно настаняване на пълнолетни лица 
за срок до 30 денонощия.
С определение от 28 януари 2016 г. Кон­
ституционният съд е допуснал разглеждането 
на делото по същество.
По делото са конституирани като заин­
тересувани страни: Народното събрание, 
Министерският съвет, Министерството на 
вътрешните работи, Министерството на право­
съдието, Министерството на здравеопазването, 
Министерството на труда и социалната поли­
тика, Върховният касационен съд, Върховният 
административен съд, Висшият адвокатски 
съвет и омбудсманът на Република България. 
Предложено е на Българския Хелзинкски 
комитет, Български адвокати за правата на 
човека и Съюза на юристите в България да 
предоставят становище по направеното искане.
Оспорената разпоредба на чл. 95а, ал. 1 и 2 
ЗМВР е в сила от 2014 г., когато е обнародвана 
в ДВ, бр. 53.
През месец февруари 2016 г. е внесен за 
разглеждане в Народното събрание (НС) 
законопроект за изменение и допълнение на 
ЗМВР с вносител Министерският съвет, като 
с разпореждане № 602-01-9 от 23.02.2016 г. на 
председателя на 43-тото Народно събрание 
законопроектът е разпределен на Комисия­
та по вътрешна сигурност и обществен ред, 
Комисията по правни въпроси и Комисията 
за контрол над службите за сигурност, при­
лагането и използването на специални раз­
узнавателни средства и достъпа до данните 
по Закона за електронните съобщения. В 
този законопроект като § 27 е предложена 
отмяната на чл. 95а ЗМВР.
На 6.10.2016 г. Народното събрание приема 
Закон за изменение и допълнение на Закона за 
Министерството на вътрешните работи, като 
с § 26 от същия разпоредбата на чл. 95а ЗМВР 
е отменена изцяло. На 14.10.2016 г. измени­
телният закон е обнародван в ДВ, бр. 81, и е 
влязъл в сила от деня на обнародването му.
С оглед изложеното Конституционният 
съд счита, че отмяната на оспорената разпо­
редба – предмет на конституционното дело, 
води до липса на предмет, както и на правен 
интерес от разглеждането на искането по съ­
щество. Поради това и съгласно разпоредбите 
на чл. 25, ал. 2 и чл. 26, ал. 1 от Правилника 
за организацията на дейността на Конститу­
ционния съд искането на главния прокурор 
следва да бъде отклонено, а производството 
по делото – прекратено. 
По изложените съображения и на осно­
вание чл. 149, ал. 1, т. 4 от Конституцията на 
Репуб­лика България и чл. 22, ал. 3 и чл. 26, 
ал. 1 от Правилника за организацията на 
дейността на Конституционния съд Консти­
туционният съд на Република България